SEAFCO บวกเกือบ 4% โบรกฯ ชูเป้า 13 บ.
SEAFCO บวกเกือบ 4% ล่าสุด ณ เวลา 10.26 น. อยู่ที่11.20 บาท บวก 0.40 บาท หรือ 3.70% สูงสุดที่ 11.30 บาท ต่ำสุดที่ 10.90 บาท ด้วยมูลค่าซื้อขาย 55.16 ล้านบาทด้าน บล.ทรีนีตี้ ชูเป้า 13 บาท รับอานิสงส์ ครม.อนุมัติโครงการก่อสร้างรถไฟทางคู่ 3 เส้นทาง
2 พ.ย. 2559

ผู้สื่อข่าวรายงานว่าราคาหุ้นบริษัท ซีฟโก้ จำกัด (มหาชน) หรือ SEAFCO ล่าสุด ณ เวลา 10.26 น. อยู่ที่11.20 บาท บวก 0.40 บาท หรือ 3.70% สูงสุดที่ 11.30 บาท ต่ำสุดที่ 10.90 บาท ด้วยมูลค่าซื้อขาย 55.16 ล้านบาท ขณะที่ดัชนีตลาดหุ้นไทยโดยรวมลบ 0.26%
 
โดยราคา SEAFCO ปรับตัวเพิ่มขึ้นหลังจากบริษัทประกาศรับงานเพิ่มเติมในไตรมาส 4/59 โครงการ มูลค่ารวม 105 ล้านบาท
ขณะที่ บล.ทรีนีตี้ ระบุในบทวิเคราะห์ให้ราคาเป้าหมาย SEAFCO ที่ 13 บาท หลังวานนี้ (1 พ.ย.) ครม.มีมติอนุมัติให้ดำเนินโครงการก่อสร้างรถไฟทางคู่ 3 เส้นทาง โดยใช้ระยะเวลา 5 ปี (ปีงบประมาณ 2559 – 2563) ด้วยวิธี e-auction ซึ่งการประมูลโครงการโครงสร้างพื้นฐานขนาดใหญ่ที่ทยอยออกมาอย่างต่อเนื่อง
โดยงานก่อสร้างรถไฟทางคู่ 3 เส้นทางที่มีกำหนดก่อสร้างในปี 60 นั้น 2 ใน 3 เส้นทางมีมูลค่าก่อสร้างสูงกว่า 2 หมื่นล้าน จึงคาดมูลค่างานก่อสร้างที่ค่อนข้างสูงจะส่งผลให้มีการกำหนดคุณสมบัติของผู้รับเหมาไว้สูงเช่นนี้ ซึ่งส่งผลบวกโดยตรงต่อกลุ่มผู้รับเหมางานหลัก
 
นอกจากนี้ในวันที่ 7 พ.ย. จะมีการกำหนดยื่นเอกสารประกวดราคารถไฟฟ้าสายสีชมพูและเหลือง ซึ่งรถไฟฟ้าทั้ง 2 สาย มีกำหนดการก่อสร้างในช่วงระหว่างปี 60-64 ส่งผลให้กลุ่มผู้รับเหมางานหลักและผู้รับเหมางานฐานราก (SEAFCO) มีแนวโน้มการเติบโตของ Backlog ที่แข็งแกร่งอย่างมากตลอดช่วง 5 ปีข้างหน้านี้
 